text: Kartoffelferie i Christiansfeld
  15 oktober 2014 kl. 15.49
  Christiansfeld er gået på kartoffelferie. De små knolde findes over det meste af byen i denne uge.
  - Jeg viser eventyret om kartoflen, som er en fantastisk tegnefilm.
  Sådan siger Trunte Pallesen, som ejer garnbutikken Amanda-M i Christiansfeld.
  - Jeg troede faktisk, at alle kendte filmen, men det har vist sig, at de ikke gør.
  Og hvis man ikke kender til kartoflens historie, eller hvis man blot savner inspiration til kartoffel-ideer, så kan man blive meget klogere i midtbyen disse dage. Der er både kartoffelquiz, smagsprøver, kreative kartoffelsmykker og meget mere.
  Tidligere år har spejderne lavet halloweenfest i byen, men i år skulle der ske noget andet. Og hvad er mere oplagt end kartofler, når nu det trods alt er kartoffelferie.
  Hvis du stadig har til gode at se filmen om kartoflen, så kan du se et lille uddrag her. Varighed: 1:02 min.
  